khistorydata/jeongjo-sjw-relations huggingface dataset:
정조 19년
李肇源以義禁府言啓曰聯疏蔭官一竝囚之禁府事命下矣武都事一員當直入直其餘都事皆入於聯疏現告中本府入直都事回公都事敦化門金虎門待令都事無以推移假都事四員令該曹卽爲擇差以爲分排之地何如傳曰允以下三百六十五行刀割
정조 19년
李勉兢以兵曹言啓曰依下敎政院書吏白弘運江華府使令降定驛子押送之意敢啓傳曰知道
정조 19년
李勉兢以壯勇營言啓曰依下敎本營隨駕將校軍兵等處饒氣之意敢啓傳曰知道
정조 19년
李勉兢以訓鍊都監言啓曰依下敎衛內衛外將校軍兵等處饒氣之意敢啓傳曰知道
정조 19년
李亨元以禮曹言啓曰卽接宗廟署所報則宗廟東正門北邊內墻二間許全然頹圮云正殿至近之地有此頹圮之患不可無慰安之擧慰安祭不卜日今二十四日設行而修改之節待快晴擇日擧行頹圮處改築間爲先圍排事分付何如傳曰允以下六行十三字刀割
정조 19년
行都承旨黃昇源坐行左承旨李亨元坐右承旨李勉兢坐左副承旨李羽晉坐直右副承旨鄭尙愚坐直同副承旨李肇源坐注書趙台榮仕一員未差假注書曺錫中仕直事變假注書黃基天仕
정조 19년
李肇源啓曰大司憲執義掌令二員持平二員未差監察茶時之意敢啓傳曰知道
정조 19년
鄭尙愚啓曰新除授守令昨有明日下送之命而靑陽縣監黃道源兩司俱未署經兩司未差之代政官牌招開政差出待下批仍卽牌招以爲署經之地何如傳曰允
정조 19년
李肇源啓曰昨見時囚罪人權襈等囚單子則混爲書入捧供時始爲區別或稱在外或稱家在城外未及拿囚云者事涉不審極爲未安當該金吾堂上竝推考警責何如傳曰允
정조 19년
李勉兢啓曰玉堂上下番俱空事甚未安今日政新除授玉堂待下批牌招以爲推移入直之地何如傳曰允
정조 19년
傳于李亨元曰禮房承旨馳詣宗廟奉審摘奸以來
정조 19년
傳于李肇源曰旣有昨日招致閤門下敎之命分付兵曹闕外求對卿宰及吏曹參議許入來待閤外
정조 19년
傳于鄭尙愚曰右承旨入侍
정조 19년
傳于李勉兢曰畿伯仍任密符以假都事所佩密符仍佩事下諭
정조 19년
有政吏批判書尹蓍東進參判未差參議朴宗甲右副承旨鄭尙愚進以權裕爲大司憲李殷模爲大司諫李景溟爲執義申禹相爲司諫金星甲姜文會爲掌令申鳳朝李安默爲持平沈銖爲獻納李東冕爲正言申大尹爲校理柳河源爲副校理崔獻重朴鍾淳爲修撰高宅謙爲副修撰廉隅人爲莊陵令李根爲顯隆園令魚在沼爲淸道郡守京畿監司徐有防仍任事承傳
정조 19년
兵批判書沈煥之病參判宋鍈拿處參議成種仁病參知崔守魯入直進右承旨李勉兢進副護軍單吳應常尹光普副司直單李在學尹師國趙尙鎭李鼎揆李祖承徐龍輔洪仁浩林濟遠朴宗來韓用龜任希存閔昌爀蔡弘遠李周顯許晊金羲淳僉知單李晉秀
정조 19년
鄭尙愚啓曰今六月二十四日祿都目政事爲之意敢啓傳曰知道
정조 19년
以三司罷職傳旨傳于李肇源曰分揀
정조 19년
以兵曹參判宋鍈佐郞沈達漢拿處傳旨傳曰分揀
정조 19년
李勉兢啓曰兵曹判書沈煥之摠戎使徐龍輔竝卽牌招以爲命召及密符傳授之地何如傳曰允
정조 19년
以校理申大尹副校理柳河源修撰崔獻重朴鍾淳副修撰高宅謙牌不進罷職傳旨傳曰只推
정조 19년
鄭尙愚啓曰玉堂上下番俱空事甚未安校理申大尹副校理柳河源修撰崔獻重朴鍾淳副修撰高宅謙旣有只推之命更爲牌招以爲推移入直之地何如傳曰允
정조 19년
以江原監司李秉鼎狀啓原州東四面山火田稅摠令廟堂拿處事傳于鄭尙愚曰民弊旣如此何待回啓依道狀施行卽爲量宜從便減摠後狀聞前伯登筵時亦已詳問而令廟堂更加詳問於前伯行會亦令該留守知此其所給代與否論理狀聞
정조 19년
以江原監司李秉鼎狀啓橫城前縣監張集紹黃腸風落松惟意作板宮納火粟稅反爲染指內奴改案脅勒捧錢其罪狀令有司拿處事傳于鄭尙愚曰該倅所極爲駭然令該府拿問嚴處諸條道伯當處置而其中宮納火稅之流來實數令廟堂詳問後錄行會卽爲釐正使特罷導掌付之本官之朝令期有實效付該邑旣非數年內事則其所藉此染指必非但此倅而已其委折溯考當該首犯守令指名狀聞以爲重繩之地新到之初氣力可尙道內宮庄營土如有以此之弊隨現狀聞切勿饒貸事嚴飭行會內奴推刷之列邑主管法意何如則無論謬俗與否有此科外侵徵萬萬痛駭該倅拿來後添問目取招而此邑如此則道內他邑可知此道如此則他道可知宣頭案磨勘當前本道及他道令廟堂嚴飭凡係侵徵之端另加禁戢近日酬應之中事關民隱深夜判下爲道臣守令者敢不恪勤奉行乎此意一體嚴飭
정조 19년
以漢城府民家頹壓別單傳于黃昇源曰恤典令該廳卽爲分給事分付
정조 19년
李羽晉啓曰卽者議政府錄事來言領議政洪樂性左議政兪彦鎬右議政蔡濟恭以爲泥首俟勘之中近侍儼臨旣傳別諭又宣筵敎伏地感泣罔知攸措而自顧職忝輔相誠未上格以致非常之擧隨時頻復一則臣等之罪二則臣等之罪只以耿耿宗國之憂遲徊城闉不暇自恤廉愧今承下敎罪人雖已還配臣等之義實不敢冒入城闉今方轉向江郊恭俟嚴誅云仍納命召何以爲之敢稟傳曰安心勿待命卽爲入城事遣史官傳諭仍傳命召
정조 19년
李羽晉啓曰卽者敦寧府錄事來言領敦寧金履素雖伏承勿待命之敎以義以分不敢冒入城闉轉向江上恭俟嚴誅云係是大臣去就敢啓傳曰安心勿待命事遣史官傳諭
정조 19년
李勉兢啓曰卽者中樞府錄事來言領府事金憙判府事李秉模雖伏承勿待命之敎以義以分決不敢冒入城闉轉向江上恭俟嚴誅云係是大臣去就敢啓傳曰安心勿待命事遣史官傳諭以下十一行刀割
정조 19년
事變注書黃基天書啓臣敬奉聖諭馳往傳諭于西部龍山坊炭海契議政府領議政洪樂性所住處東門外契議政府左議政兪彦鎬所住處桃花洞玉契議政府右議政蔡濟恭所住處則領議政洪樂性以爲臣罪犯罔赦尙未蒙勘逬出江郊顒俟嚴誅史官又復儼臨傳宣聖批惶隕震越罔知攸措第臣冒叨相職當國勢岌嶪之時旣不能奉承慈敎明義理而衛宗社又不能怵畏義分尊國體而振朝綱進退無當擧措乖駭自顧慙痛寧欲卽地溘然未知古今天下果有値國家如此之日爲大臣而忘君負國如此之甚者也殿下將焉用彼相爲哉而辱王命而招之勤耶念臣屢犯乖義蔑分之科荐被不敢承聞之敎爲人臣者犯此罪承此敎豈敢晏然束帶彈冠復廁周行重自陷於無忌憚之誅哉以下二行刀割倘以今日之苟安諉以究竟而揚揚入城視若無事則殆燕雀之不若天經地義無所闡明君綱臣分將焉掃盡臣雖不忠無狀其何忍爲此哉伏地涕泣惟願鈇鉞之遄降云左議政兪彦鎬以爲臣之罪負至重前後所被嚴敎萬萬震懍豈敢濡滯於城闉咫尺之地而當此處分非常擧國如沸之時不敢膠守常分姑且黽勉遲徊及至別諭之誕宣門禁之許開始可以自處故逬出江郊粗安微分矣不意史官遠臨荒郊傳宣聖諭至有勿待命卽爲入城之敎臣一倍懍惕不省所出自惟無狀賤臣忝叨大官以下六行刀割恩命之下末由祗承惶懍隕越惟鈇鉞是俟云右議政蔡濟恭以爲臣言未格天罪在不職惶愧之極逬出江郊恭俟嚴譴史官遠臨諭之以安心入城仍傳御符伏地惶感益不知措躬之所第臣自念罪過無面可顯恩諭之下進身無路惟願遄被威罰以肅邦憲以安私分云矣敢啓答曰知道一提學劄批未見乎欲收之言初何發口明知其不從而如是爲說未知爲可設或急於勉出姑且許施此不過面前塞責則予與卿等之不誠到此果何如況設禁之限在明明日以後雖大官義不當冒禁卿等何不深量乎安心卽爲入城事更爲傳諭仍傳命召
정조 19년
假承旨朴齊家狀啓臣於本月二十二日未時量敬奉聖敎馳往回諭于廣州西部甘泉面靜林里奉朝賀金鍾秀所住處則以爲臣自奉批旨驚遑崩迫只恨一縷之尙存草草數言竊附尸諫之意矣又以不知感三字責諭截嚴臣誠惶隕震剝而甚非平日所仰望於我殿下者也以下二行刀割伏乞亟降明命以安國勢臣卽朝暮將絶之喘耳復登文陛此生已矣惟願化以爲厲掃妖氛而廓淸之而已瞻望九閽不勝涕泣懇祝之至云矣是白遣臣則仍爲復路緣由馳啓爲白臥乎事答啓字
정조 19년
鄭尙愚以兵曹言啓曰卽接南道參軍丁海翼牒報則昭義門北邊近處禁衛營所授體城五間許頹落云令繕工監爲先以杻把子堅實圍排分授軍門卽速修築而把守軍兵亦令該軍門量宜定送限改築間嚴加守直之意分付何如傳曰允
정조 19년
鄭尙愚以禁衛營言啓曰本營分授昭義門北邊體城五間許頹圮處把守軍兵令該軍門量宜把守事自兵曹草記矣出番鄕軍二十名哨官一員嚴飭定送率領晝夜輪回把守而待晴卽爲修築之意敢啓傳曰知道
정조 19년
鄭尙愚以戶曹言啓曰貢人舊遺在二千石蕩減事命下矣取考各貢文書己亥餘遺在中二千石分排各貢各種後蕩減實數別單書入之意敢啓傳曰知道
정조 19년
李亨元以成均館大司成意啓曰諸生勸入仍設食堂事命下矣臣依下敎馳進泮宮招集諸生頒示傳敎及批旨仍爲勸入則諸生等書進所懷以爲臣等誠淺辭拙未格天聽嚴敎之下惶恐逬退千萬匪意恩言自天諭之以非犯禁敎之以重賢關勸入食堂示以優容之意特賜寵批開其進身之路辭旨鄭重迥出尋常臣等承此恩命不勝感激豈敢以區區處義更犯瀆擾而第念日前臣等之聯疏以下二行刀割萬無抗顔冒入之勢云云故臣以聖廟空堂已至經日恩敎勸入若是優渥其在分義道理不可不卽速還入之意多般開諭而諸生等終不回聽無意入堂何以爲之敢啓傳曰儒生聞當還入此草記還給以食堂緣由卽令草記
정조 19년
鄭尙愚以大司成意啓曰本館草記傳曰儒生聞當還入此草記還給以食堂緣由卽令草記事命下矣招致諸生傳宣聖旨則諸生等以爲處分皆已收還聖敎若是諄複惶感之極何敢更事逡巡謹當還入云故仍設食堂臣則退去之意敢啓傳曰知道
정조 19년
李肇源以義禁府言啓曰時囚罪人曺命峻等拿處傳旨啓下之後卽爲知委次第就囚故以其疏錄名帖先捧現告而仍卽修正囚單以入矣及其捧供之際前監察權襈下去京畿加平地前縣監李良會前奉事鄭運耆家在江上前縣監閔斗爀洪景斗朴瀅源前判官洪彝浩前牧使朴佐源前郡守林夏喆等家在城外引儀尹玄錫身病猝重不得就囚俱未捧供囚單之徑先修入臣等不勝惶恐而陳疏未承批之前或徑尋鄕路或偃處私次者事未前有萬萬駭然權襈發遣府羅將拿來李良會閔斗爀洪景斗朴瀅源洪彝浩朴佐源林夏喆鄭運耆等待城門開拿囚添問目捧供尹玄錫實病旣如此待其差病拿囚捧供何如傳曰允
정조 19년
鄭尙愚以義禁府言啓曰時囚罪人曺命峻等一百八十九人旣已捧供依下敎竝姑放之意敢啓傳曰知道
정조 19년
李肇源以美禁府言啓曰姑放罪人曺命峻以不應爲律勘放事命下矣曺命峻以不應爲律笞四十收贖附過還職之意敢啓傳曰知道如有功議各減一等可也
정조 19년
鄭尙愚以義禁府言啓曰曺命峻笞四十收贖附過還職草記批旨內如有功議各減一等可也事命下矣曺命峻八代祖繼商靖國功臣云功減一等笞三十收贖附過還職之意敢啓傳曰知道
정조 19년
大司諫李殷模執義李景溟司諫申禹相掌令姜文會金星甲獻納沈銖正言李東冕啓曰噫嘻痛矣以能賊萬古所無之逆魁不卽正刑徑先致斃輿情莫不痛惋此豈可以尋常物故置而不論哉論其平日罪犯則陰樹逆種密倡凶論慫慂恒簡爲渠羽翼糾結厚麟自作窩主待國洞執命之日擬占臺府當李潭秉銓之時把弄朝權且以醴酒之說大北之論肆然脅持百計嘗試倡爲追崇之說恐動儕流沮遏代聽之逆皆其部曲則亂本凶圖甚於耇輝師興究其情節已是萬戮猶輕而及夫賊吉之招出後凶言逆情尤益綻露無餘矣噫癸亥反正之說太甲桐宮之言推戴逆禶之謀爲大將某也爲吏判某也爲閫帥等說爛熳於前後諸賊之供而妖任埋凶之計究其本則能賊也逆範懷刃之凶究其本則能賊也特以凶頑之故忍杖徑斃王章未伸擧國同憤今以渠之招辭觀之雖優爲謀逆以不少之人何可遽然承服又以爲如欲殺之則速出斬之等語肆然發惡太甲桐宮之說果與諸賊一席酬酢於展開書傳講其文義云者與柏吉澤遂之招若合符契卽此一節乃渠之結案旣已遲晩後物故則不可以未及結案置之趾賊一門之窮凶極惡自有天地以來所未有者而限以國法猶貸其凶種之稚少者梟種稍長安知不更肆獍惡如範吉等所爲者耶法令有限而事變無窮常事守法處變貴權從古聖賢不能無義起者所以善處變於法外之意得其時中之權也今殿下以自我防之自我啓之爲持難之端其防也固是守法之常也其啓也豈非處變之權而一向膠守不卽處分則豈不有欠於懲亂之大經大法耶澤遂爛熳同參於啓能凶慘不道之謀而只誅其身王章已失輿憤未洩其陰凶情節其弟萬無不知之理請遲晩物故罪人啓能亟施孥籍趾賊等凶種快施邦憲養遂獻遂設鞫得情噫嘻痛矣從古亂逆何限而豈有如今番夏賊之窮凶極惡者哉語其凶則言雲海之所不道論其逆節則賊鏡之所不爲見者骨寒聞者膽掉實是窮天地亘古今所未聞所未有者也此豈渠一人之所作爲一時之所做出和同之類必有其人黨與之討不容少忽而旣搜之文書竝皆付丙未露之端緖全不究覈獄體疎虞寧不寒心到今追究之道惟在於親屬奴傔之及時訊鞫而章疏之請俱未蒙允治逆之律不當如是且爲此賊之支屬者若使一日留置於天壤之間則今日廷臣尙可謂有人理臣分乎只緣臣等不忠無狀懲討後時應行适雲之例尙且得請於半年之後者其於復讎討賊之義自顧慙恧無以抗顔於人世而尙幸成命之少洩神人之憤及伏見傳敎之下該府者有夏賊子女囚禁待年之命臣等驚惶抑鬱寧欲溘然夫逆種之待年殄滅乃指尋常治逆之律文也今此夏賊卽是開闢以來所無之逆其於麟亮之稱兵鏡虎之凶言不啻百倍則古今天下安有以此賊子女而有待年與否之可論哉及至今日年限已過則尤不可晷刻容貸於覆載之間矣夏賊之外豈復有夏賊而今者逆恭又出則今日群下之骨驚膽掉直欲手磔口臠之心尤有倍於夏賊初出之時矣噫彼恭賊敢於鞫庭提誦夏賊之凶書乃以相議勸成納招又發夏賊所不道之凶言則梟獍種子腸肚相連亦一夏賊而特其逆節之發露差有先後耳千剮萬斫未足以洩輿憤收孥瀦宅不可謂當其律夏賊之變已用适雲之例則今於此賊決不可異同也明矣噫其一家之內生出二夏賊則此非一朝一夕之故其凶言逆謀傳襲有素平日之爛熳酬酢一室之尋常倡和推此可知恭賊正刑之後一二同情之類旣無究問之道而英材斗恒尙今假息於覆載之間則夏恭兩賊之黨與同情萬無不知之理目今究覈之道惟在於此而雖以今番連伊事言之渠以賊傔之妻敢生凶濫之心至有擊錚之擧此亦古今所無之變怪而渠不過幺麽一賊女則決非渠所可獨辦者也是必其夫暗地指使爲此嘗試之計據此一事劇逆親屬之從中跳踉復事綢繆之狀昭不可掩此而若不窮覈嚴斷則未知何樣禍機伏在何地今於事端旣露之後尤不容暫緩盤覈請夏賊子女亟施跪斬之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情快正典刑噫以國榮之亘萬古所無之窮凶劇逆而得保首領臥斃牖下朝廷之刑政紊矣神人之憤鬱深矣古今天下年有是耶噫彼榮賊貪天爲己之罪怙寵自恣惡屈指而不可枚擧罄竹而難以盡書權傾人主而威福在手鉗制朝紳淵膝惟意八方爭輸貨賂百官多出門下而及其黜退之日所引洛誥首章一句語卽不道之亂言劇逆之斷案此在渠猶屬薄物細故耳廣儲嗣一事最是宗社之計臣民之望而渠敢肆然以此事不可再擧之說咆喝公座略無顧忌以下一行刀割凶肚莫掩至於製給凶疏沮遏大計則有浮於逆莽煽動人心潛圖國脈則百倍於凶溫論其罪惡尤萬萬極凶極獰而只緣其身之徑斃未及天誅之顯加臣民痛惋厥惟久矣到今賊復正法之後逆節益著輿情愈激惟其伸王法討國賊之道只在追施一款則凶如此賊逆如此賊者決不可以常例論請物故罪人國榮亟施孥籍之典噫嘻痛矣明謙之凶謀逆節實是亘萬古所無之賊也身爲閫帥以下四字刀割已是劇逆之斷案而乙巳春諸賊指日擧兵之時自擬內應大將至於書給四柱先占身數其所爲計至凶極獰以下八字刀割逆復之愛姪也一門之內日夜綢繆兩賊之間出沒紹介危機急變迫在呼吸何幸賊謀自綻天討夬行而誅殛之典止及其身收孥之律尙未擧行揆以王法萬萬失當以謙以逆復之子傳襲其父之凶圖以下五字刀割之陰謀鉤覈之路惟在此賊之盤問而半夜特敎出付縣獄鞫體之乖損刑政之顚例已無可言今乃不加究覈不捧結案遽爾用刑只施應坐古今天下寧有是耶籍産之典雖已擧行而收孥之律在所不已逆復之變振古所無殄滅無遺育者政爲此賊準備語則其鋤逆種杜後患之道殄之滅之不容少忽而今此好石之年未滿循例爲奴者揆以邦刑萬萬乖當夫待年用法乃是尋常治逆之律而至於此賊實無異於古之适雲今之趾夏則其凶種逆孽之待年與否今無可論時偉性本陰譎行又凶悖賊翰之餘論無不主張賣權兜攬惟意所欲樂禍忌忮爲世側目厥惟久矣暗結妖宇之父子昏夜綢繆情跡陰祕隱然自比於戚聯之人至欲擬擧於握兵之任長惡助勢便一窩主及夫賊宇之輸款而渠之眞贓畢露無餘推此一款卽是斷案而尤有國人之至今所腐心痛骨者壬寅秋邦慶實是八域臣民歡忭蹈舞之辰而噫彼時偉抑獨何心顯示不悅之意章奏之上力遏邦慶二字酬酢之間牢諱慶忭等語公稠廣攘臂咆喝有耳皆聞無人不道及至定號之日肆發凶言於衆人之中曰今此定號何如是太早究厥心腸已萬萬極凶絶悖而甚至於五月喪變之後以平日不平之心益肆陰凶之計暗囑其兄沮戲葬地國言喧藉情節莫掩揆以邦憲在所必鞫而今此島棘之典可謂失之太輕噫彼逆宇以凶喆之子藉其氣勢罔念呴濡之恩益肆跳踉擬帥市恩謀旣極陰祕荷杖偸鈴之態不忍正視其所負犯不一而足而乃於不敢言之地敢懷不敢萌之心潛構啓草欲售欺天之計此已窮凶絶悖而於渠猶屬薄物細故潛藉逆復姻婭以下五字刀割與同二字刀削之說旣已遲晩二字刀削他日之計明白納招甚至於干涉善復自知當死之供吐實於平問之下其窮凶情節更無可言有賊如此不施邦刑則天綱絶矣王法壞矣宇鎭之於善謙兩賊一而二二而一也今於兩賊伏法之後獨使此賊得逭王章古今天下寧有是哉當初已結案之凶逆得保首領於海島者已是失刑之大者而拿來啓依法允下則庶幾聖斷赫然天討亟行矣奈之何纔到湖界旋迂路初則領付本鄕末乃移配近島殆若量移者然義理自此晦塞亂賊無懲畏思之及此寧不大可憂而大可懼哉請梟示罪人明謙正刑罪人以謙亟施孥戮逆復庶子好石亟施處絞荐棘罪人時偉設鞫得情夬正王法遲晩罪人宇鎭捧根脚夬正王法噫嘻痛矣亂臣賊子從古何限而豈有若九宗之窮凶極惡至妖絶憯者哉渠以蟣蝨之賤常懷梟獍之心過惠陵而不下所乘則悖慢之逆節於是著矣向懿陵而至發凶言則怨懟之逆腸昭莫掩矣此陵亦下馬之言陵卒之參證明白偏黨二字之說帳殿之納招凶獰人臣之以偏黨事君前後凶逆所未發之語而此賊之肆然發口抑何心腸屢次供招之罔測不道至於此極則此誠古之莽卓之所未嘗有而今之夏瑮之所未敢爲也卽此一款雖千剮萬戮不足以少洩神人之憤而若夫佯狂凶計又何其陰慝巧惡之極也噫彼星賊之凶疏聞者無不心寒而膽掉見之者皆欲手磔而口臠則爲今日臣子者苟有一分秉彝之心孰不欲明張沫飮疾聲嚴討而渠乃身居臺職忽稱癲之病巧作掩護之計綢繆之跡參涉之狀明若觀火窮覈情節永拔根柢卽是王章之所不可已者而纔得承款未及正法致使往牒所無之極逆大憝徑先致斃於獄中輿情之憤惋固不暇言而國家之失刑當復如何到今追施之道惟在於收孥籍産之典雖有依聖國已施之律之敎豈有凶如此賊逆如此賊而不施極律者乎請承款後物故罪人九宗亟施孥籍之典答曰不允
정조 19년
執義李景溟掌令姜文會金星甲啓曰噫嘻痛矣柳師文之罪可勝誅哉渠以極逆之父猶當畏死縮首恭俟當律之不暇而乃敢偃息城闉延攬人客不小畏蹙益肆凶毒一室兩賊同惡相濟詬罵天日之凶言無所不至指斥乘輿之悖語罔有紀極傳說狼藉有耳皆聞而至登諫長之疏論致有法曹之捉囚則此其星漢父子凶肚相傳逆節世襲平日怨國懟君之心弸結于中愈往愈肆者也且其子凶疏之構成也敢曰在家不知其子悖說之噴出也亦是自有所受則此賊父子窮凶情節不可一日容貸於覆載之間也明矣其子星漢旣有府院鞫問之請則其父師文不可不竝施嚴鞫而迺者天綱太恢遽下疏放之敎國法之隳壞已無可言而輿情之憤惋去而益激請亟寢秋曹罪人柳師文放釋之命仍令王府設鞫嚴問期於得情夬正王法答曰不允
정조 19년
大司諫李殷模司諫申禹相獻納沈銖正言李東冕啓曰罪人克觀克泰以妖任之同氣凶謀逆節爛熳同參而嚴訊之下抵賴不服未克究覈未及承款王章莫伸輿憤莫泄請金甲島爲奴罪人克觀古今島爲奴罪人克泰更令王府嚴鞫得情夬正王法逆賊尙魯卽是千萬古所未有之劇賊而孥戮之典旣施旋寢噫此賊之未伏王章徑自殞斃已極神人之憤矣假使此賊頑然尙存則千剮萬斫猶不足以懲其罪孥之戮之在法當然凡係祖宗朝金科玉條猶或隨時變通則今此追孥之禁自近年斷然定行守之太固致使應行之律不得施於此賊萬有一日後惡逆之如尙魯窮凶者抵賴不服頑忍徑斃則孥戮之法其將不施乎罪在罔赦事關後弊請逆賊尙魯亟施孥戮之典星漢之凶言逆節綻露無餘擧國臣民莫不沬血致討其父師文苟有一分嚴畏之心則所當屛息縮伏覓死不得而渠敢偃處城闉延接人客此已萬萬痛惡而詬天罵日凶言悖說罔有紀極梟音益肆狼毒愈狠之說至登諫長之陳疏繼有法府之捉囚凡今日含生之倫氣切驚痛憤惋誓不與此賊父子共戴一天秋堂之疏請移鞫亦可見嚴國法討亂賊之義而不惟不賜允從乃以先問師文不但顚倒爲敎此賊之指斥乘輿公肆詬罵又出於星漢未伏法之前則其父子同惡讎國怨天之狀愈可見矣星漢請鞫旣有府院合啓師文竝鞫尤是擧國同聲而不意全放之命有若疏釋者然國體之隳壞已無可言輿憤之轉激去而益甚請亟寢秋曹罪人柳師文放釋之命仍令王府設鞫嚴問夬正典刑新除授正言鄭宅東時在慶尙道善山地請斯速乘馹上來事下諭答曰不允下諭事依啓
정조 19년
高城郡守李城輔疏曰伏以臣嘗伏見朱夫子與魏元履書以爲係國家存亡安危者雖韋布之士可以言之臣一郡吏耳何敢開口論朝廷事而今以下三行刀割臣之日者肅命亶出於循分怵義而此時抗顔懷章有靦周行玆敢略入文字還尋鄕廬伏乞聖上治臣逋慢之罪以全匹夫之諒如得見日月之更則臣雖退塡溝壑更無餘憾臣無任瞻天望聖激切祈祝之至答曰省疏具悉不用其言催還其去有非禮士之道疏本之姑留意欲諾爾先使郵官挽行而事旣究竟斯速上來辭朝赴任
정조 19년
以下四十四行刀割臣等又伏見日前徒流案處分有樂述移配畿邑之命此何事也此何敎也渠以極逆之子尙逭孥戮之律已是失刑之大者而今此量移之擧漸就唯輕之典有若尋常編配之類遇赦減等者然如是則亂逆何以懲畏王章何以振肅亦願聖明亟寢成命還付前配以嚴隄防焉至於傳敎書出之承宣王府擧行之該堂無一言覆逆恬然承奉不少留難一部明義將何地可讀耶臣等謂伊日禁堂及承宣竝施譴削之典宜矣取進止答曰省箚具悉竝不允
정조 19년
奎章閣提學沈煥之箚曰伏以聖人天也雖風霆之怒霜雪之嚴錯行乎其間而穹然在上者不失本體然後造化伸而品物亨如或舒慘翕張一違其度則三光失其位四時失其序非天之所以爲天也殿下今者之擧求之往牒明君哲辟果有是否質諸聖人果無疑耶心者至靈一有不善必先知之況以我殿下聖學高明洞照萬理其於知行之本末公私之輕重裁擇權衡毫釐不差蓋亦臣等之所嘗承聆於微言奧旨之末矣臣之昨進一疏辭語拙訥不能寫四字刀削而特以所秉之義不畔常經故至以悟予心爲批悟之云者怳然覺其非之謂也覺其非而不復踐然後方可謂大禹之拜昌成湯之不吝也從古人臣之竭誠盡言亶出於悟主聽主聽悟而言不行者未之有也今殿下旣曰悟之矣又曰悟且不已臣之惑於是乎滋甚矣噫昨日以前便一滄桑寢夢猶噩臣不欲復提而殿下平日扶植明義奬借言路猶恐正氣之或沮衮闕之無聞都兪吁咈動法二帝此臣之竊嘗欽誦者而獨無奈此一事初不問理之當否言之隨激一切以訑訑之色赫赫之威爲把持拒塞之資是殿下自知其失未可以事理言語得之群下故强欲速迫而操切之耳是不待臣等之言而殿下亦已自悟矣雖然此猶旣往之失也以下十行刀割冒昧塵瀆伏乞聖上軫大易頻復之戒體聖門不貳之工亟將前後批旨竝卽反汗使天下萬世咸仰我殿下悟而克改之盛德至善卽臣之望也取進止答曰省箚具悉昧爽在明言是匡救何可靳批悟且不已有似乎悅而不繹不繹之咎少不已之效大點點星秤腔裏玲瓏故曰權然後知輕重卿勿尤予前後批敎寧或反汗令出惟行不惟反暑汗亦用黃芪乎
정조 19년
乙卯六月二十三日辰時上御重熙堂右承旨入侍時右承旨李勉兢記事官趙台榮記注官金錫泰金良倜以次進伏訖上曰今此鬧端爲幾日乎勉兢曰今爲五日矣以下二十三行刀割命書傳敎曰多日違拂反乖道理今番貌樣亦知義分此非許久如是之事究竟之方具在入侍承宣往傳仍傳命召勿待命事亦爲傳諭於諸大臣而城闕門禁安徐黜送門外諸宰分揀自明日昧爽以後更申前禁莫敢追提上曰傳諭則承旨進去而詳細傳之可也今番不得不然日字之至於半旬者蓋欲勉回慈旨矣今則不可一向違拂且今番則諸臣擧措粗守義分其於振綱矯俗邊亦不可謂全無其效旣知其然而一直强拂亦涉如許纔已還送予豈欺之哉大臣亦或見其還去之狀也旣送之後諸臣若或齗齗則是予旣順承慈旨而諸臣反激予也予雖稟于慈殿亦當有可爲之道此意竝須傳之也大臣聞此下敎必當入城承旨先爲復命可也命退承史以次退出
정조 19년
乙卯六月二十三日午時上御重熙堂右副承旨入侍時右副承旨鄭尙愚假注書曺錫中記注官金錫泰金良倜以次進伏訖上曰右承旨已傳諭於大臣耶如已還來卽令入侍賤臣承命出傳與右承旨李勉兢偕入進伏上曰大臣諸宰皆已入來而其下去之狀皆見之云耶勉兢曰大臣以爲未及見之今承下敎而始知之至於還第與否臣只傳諭而已未及問之矣還歸時洪義榮以爲本事旣妥帖則大臣固當還第而日前城外可也縣獄可也之敎尙切悚懍遽然還入似涉如何云矣上曰數日內酬應甚疲矣勉兢曰殿下自取之矣以下一行半刀割上曰所謂因心則友等說姑置之世愈降而天倫愈不可不篤矣最可痛者所謂偏論也每一事端之出而必祛一宗班宣祖朝綾原君子孫外誰復有乎予之此擧始自己酉者自有斟量者存今玆之言非謂今日必宥之也如是而後有可生之道至重者天倫也外面觀瞻有不足恤也上命尙愚書高城郡守李城輔疏批上曰高城曠官幾何勉兢曰幾至一朔而前官亦以病久曠矣上命書傳敎曰高城曠官聞已屢朔該郡守批下使之斯速上來赴任其行止令畿營狀啓又命書榻敎曰畿伯仍任除辭朝仍命退承史以次退出
정조 19년
行都承旨未差行左承旨申大顯奉命在外右承旨李羽晉奉命在外左副承旨鄭尙愚奉命在外右副承旨成種仁奉命在外同副承旨李肇源奉命在外假承旨沈基泰坐尹行履坐朴齊家坐直申泂坐直嚴思勖坐洪聖禧坐注書趙台榮仕直一員未差假注書申星模仕事變假注書金履載仕
정조 19년
李肇源啓曰大司憲權裕未肅拜執義李景溟掌令金星甲姜文會持平申鳳朝呈辭持平李安默傳旨未下監察茶時之意敢啓傳曰知道
정조 19년
李肇源啓曰禁衛營將官來言今日本營軍兵日次私習云矣敢啓傳曰知道
정조 19년
鄭尙愚啓曰御營廳將官來言今日本廳軍兵日次私習云矣敢啓傳曰知道
정조 19년
鄭尙愚啓曰左承旨李亨元今日不爲仕進卽爲牌招何如傳曰允
정조 19년
同副承旨李肇源書啓臣敬奉聖諭馳往傳諭于西部龍山坊炭海契議政府領議政洪樂性所住處東門外契議政府左議政兪彦鎬所住處桃花洞玉契議政府右議政蔡濟恭所住處東門外契領敦寧府事金履素領中樞府事金憙判中樞府事李秉模所住處則領議政洪樂性左議政兪彦鎬以爲臣等猥將微悃屢瀆天聽罪上添罪尤切兢惶乃者承宣復臨傳宣聖旨仍命與之偕入益不勝悚隘之至顧此罪負之蹤未蒙勘處徒辱恩禮在臣分義決不敢晏然坐邀今方冒入文字略暴衷情云右議政蔡濟恭以爲臣罪戾未勘恩顧愈渥江郊泥首之中銀臺近臣聖諭仍命偕入驚惶感激措躬無所第念臣之孤恩負國合被嚴譴之罪不可以恩例之有加有所自恕冒沒入城非所可論伏地霣越不知所達云領敦寧府事金履素領中樞府事金憙判中樞府事李秉模以爲臣等昨夜附奏之後尤增悚蹙祗竢重勘不意承宣儼臨傳宣聖旨仍有偕入之命顧此負罪之蹤何以得此於君父也一日留滯坐邀一日恩禮在臣等義分尤有萬萬不敢今方略具文字仰暴衷情云矣臣旣伏承偕入之命姑爲仍留之意敢啓傳曰知道
정조 19년
鄭尙愚啓曰領議政洪樂性左議政兪彦鎬右議政蔡濟恭又使錄事來納命召何以爲之敢稟傳曰安心入城事遣承旨傳諭於時原任大臣時任所住處仍傳命召與之偕入城內書啓謄入之際已犯曉鐘今欲下批係是昧爽以後令傳諭承旨還爲齎傳
정조 19년
同副承旨李肇源書啓臣旣伏承時原任大臣與之偕入城內之命故姑爲仍留之意俄已馳啓矣卽者時原任大臣聯名陳章轉尋鄕路領議政洪樂性往京畿廣州地左議政兪彦鎬往安城地右議政蔡濟恭往水原地領敦府事金履素往驪州地領中樞府事金憙往龍仁地判中樞府事李秉模往陰竹地臣所當隨往首相所去處而不敢擅便之意敢啓傳曰知道古有是否殊覺瞿然金吾而城外城外而江干江干而縣獄雖聞之時原任諸大臣之從座目一竝下鄕揆以事勢可謂行不得處而大臣老成之智慮必有深量而然予則但當修敬禮之故事而已傳諭及偕來承旨分排領議政下往廣州地則都承旨進去左議政下往安城地則左承旨進去右議政下往水原地則右承旨進去領敦寧下往驪州地則左副承旨進去領府事下往龍仁地則右副承旨進去判府事下往陰竹地則同副承旨進去若此則銀臺空院出納無所係是無於例之事勢將義起而充其任四所入直衛將招來假承旨差下各察其房不足二房則曹司衛將招致權察近日自上處分急於方便之致所下絲綸或忽典嚴一提學疏中殆若王言之戲爲陳勉之語者深以爲可六大臣之一時尋鄕亦或不近於戲乎且況陽川金浦通津之民近聞廢農怨咨云而此際又添六邑之民弊節節可悶矣然禮不可廢各飭差使員星火分定發送後狀聞
정조 19년
沈基泰啓曰右承旨李勉兢疏批已下卽爲牌招何如傳曰允
정조 19년
以右承旨李勉兢牌不進罷職傳旨傳于沈基泰曰只推
정조 19년
以右承旨李勉兢牌不進推考傳旨傳于沈基泰曰與左承旨許遞前望單子入之待下批牌招偕來先進去後謝恩
정조 19년
承旨前望單子入之申光履申大顯落點
정조 19년
沈基泰啓曰左承旨申光履牌不進推考傳旨今方捧入而偕來進去命下之後如是違牌事甚未安更卽牌招何如傳曰許遞前望單子入之待下批牌招
정조 19년
申泂啓曰吏曹郞廳來言祿都目政事今日爲之事命下而判書尹蓍東參議朴宗甲病不來參判未差不得開政云判書參議竝卽牌招何如傳曰允
정조 19년
洪聖禧啓曰卽者義禁府都事來言時囚今日內捧供事命下而判義禁尹蓍東陳疏知義禁李敬懋同義禁李漢豐病不進只有同義禁洪仁浩不得備員開坐云知義禁李敬懋同義禁李漢豐竝卽牌招以爲備員開坐之地何如傳曰竝許遞前望單子入之使之先開坐後謝恩
정조 19년
禁府堂上前望單子入之判義禁洪秀輔知義禁金尙集李時秀同義禁李祖承落點
정조 19년
申泂啓曰吏曹判書尹蓍東參議朴宗甲牌不進推考傳旨及罷職傳旨今方捧入而祿都目政事命下之後如是違牌不卽擧行事甚未安判書更爲牌招何如傳曰允
정조 19년
申泂啓曰祿都目政事今日爲之事命下而吏曹判書尹蓍東陳疏受由參判參議未差何以爲之敢稟傳曰未差之代前望單子入之待下批牌招
정조 19년
吏曹堂上前望單子入之參判黃昇源參議李勉兢落點
정조 19년
以漢城府民家頹壓別單傳于沈基泰曰恤典令該廳卽爲分給事分付近日朝廷雖有風波該府豈敢歇後擧行前此飭禁何如則各部抄報如是不均當該部官等更當考察處分此後嚴飭事分付
정조 19년
假注書曺錫中受由代以申星模爲假注書
정조 19년
事變假注書黃基天充軍代以金履載爲事變假注書
정조 19년
以檢閱吳泰曾拿處傳旨傳于洪聖禧曰分揀
정조 19년
嚴思勖啓曰校理申大尹副校理柳河源修撰崔獻重朴鍾淳副修撰高宅謙牌不進罷職傳旨今方捧入而玉堂上下番俱空已至多日事甚未安未差之代今日政差出待下批仍卽牌招以爲推移入直之地何如傳曰允
정조 19년
以校理申大尹副校理柳河源修撰崔獻重朴鍾淳副修撰高宅謙再牌不進罷職傳旨傳于嚴思勖曰只推更爲牌招
정조 19년
尹行履以兵曹言啓曰依下敎假注書黃基天兼春秋安經心江華府墩臺軍充定定驛子押送之意敢啓傳曰知道
정조 19년
尹行履以兵曹言啓曰依下敎龍虎營拘留罪人政院書吏廉得範放送之意敢啓傳曰知道
정조 19년
尹行履以御營廳言啓曰本廳字內肅靖門東邊第一城廊近處體城三間許頹圮處今方改築而所入石子依例浮取於蘆原地之意敢啓傳曰知道
정조 19년
尹行履以摠戎廳言啓曰本廳壯抄左司把摠李寅植身病猝重勢難察任改差何如傳曰允
정조 19년
洪聖禧以義禁府言啓曰時囚捧供事命下矣姑放罪人金在儉鄭彦衡保放罪人韓用鐸張至顯韓師貞陳德履朴孝成等還囚之意敢啓傳曰知道
정조 19년
洪聖禧以義禁府言啓曰江原監司李秉鼎査啓內原州判官李協聖前判官朴宗珪閔百準趙鉉元羽孫申韺等罪狀令攸司稟處事啓下矣李協聖朴宗珪閔百準趙鉉元羽孫申韺等今方待命竝卽拿囚之意敢啓傳曰知道
정조 19년
洪聖禧以義禁府言啓曰橫城前縣監張集紹拿來嚴處事傳旨啓下矣張集紹自任所未及上來云依例發遣府書吏所到處拿來何如傳曰允
정조 19년
洪聖禧以刑曹言啓曰依下敎事變注書陪使令林禎喆決杖一百後忠淸道黃澗縣定配所卽爲押送之意敢啓傳曰官員旣不嚴勘院隷姑爲參酌卿其除尋常嚴杖可也
정조 19년
吏曹啓目帖連觀此前承政院左副承旨韓晩裕上疏則以爲臣之老母年今八十有三矣臣家自在伐氷之列最爲寒儉乃一世之所共知而到今親年之篤老漸加家計之窮空益甚甘旨之供多闕刀圭之資何論臣本計拙謀生情缺反哺特許畀臣一郡得就殘齡之榮養亦爲白有臥乎所韓晩裕親老家貧菽水難繼之狀卽通朝之所共知許畀一郡俾遂便養之願允合於孝理之政是白乎矣邇列之臣出補外邑事體不輕臣曹不敢擅便上裁何如判付啓依回啓施行爲良如敎
정조 19년
負罪臣洪樂性兪彦鎬蔡濟恭金履素金憙李秉模疏曰伏以臣等不忠無狀上無以酬罔極之恩下無以副具瞻之望俯仰慙痛不覺中夜屢起尙何道哉承旨偕來卽我列聖所以待大臣之殊禮也今殿下施之於臣等禮則古矣顧其人則非也在他時猶不敢承當況今日罪負如臣等者乎竊聞古人情窮勢蹙無所因極則輒敢自城而郊自郊而鄕此非敢自重而慢命也乃所以全微諒而守常分也臣等左右思量惟此義參前倚衡不得已聯陳短章徑尋鄕路瞻望終南只增隕越伏乞聖明亟降鈇鉞之誅以正擅行之罪以爲爲大官不職者之戒焉臣等無任瞻天仰聖跼蹐戰慄之至答曰省疏具悉否德忝位九經不修親親之道蔑如敬大臣之義壞矣宜乎卿等之望望然遐棄以予淺誠行莫尼止玆將數行之批虔申贈言之儀卿等在途加飱穩抵田里以副予慇懃之思仍傳曰此批答傳諭承旨傳諭
정조 19년
右承旨李勉兢疏曰伏以臣卽者入院始伏見兩司聯箚下者有樂述移配傳敎書出承宣譴削之請臣滿心慙恧無地自容噫嘻樂述以極逆之子關係何如則自島而陸自遠而近三次移配實是失刑之大者而臣於伊日徒流案書下之時深夜坐直爭難路阻臣方自訟之不暇人言之來固所甘心玆敢忙陳短章徑出禁扃伏乞聖明亟命鐫削臣職以謝人言以靖私義千萬幸甚臣無任屛營祈懇之至省疏具悉爾其勿辭察職
정조 19년
吏曹判書尹蓍東疏曰伏以臣於日昨政席伏承恩旨下者擢授臣崇政大夫兼判義禁府事仍命金吾開坐先擧行後肅謝時在蒼黃奔走之餘官職去就非敢暇計夤緣出脚歷日盤礴乃以峻秩華銜若倘來固有者然臣心惶愧人謂斯何臣之隨衆呼籲忙據顚倒退不能效忠刎碎以自靖私義進不能積誠敷陳以仰格天聽寂寥短拙徒歸應文備數之科是宜亟伏刑章以爲爲人臣不忠無狀者之戒而反蒙大聖人一言褒嘉踰衮之榮聳遍輿皁曾未幾日誤恩荐加至下擧直錯枉之諭臣身榮感可謂極地齊天而其於聖朝重名器愛嚬笑之義果何如也抑臣別有危悚之懇敢冒死畢說焉凡人才具各有分量任銓注者未必嫺於廟務官經幄者未必能於折獄今臣立朝最久而無內外陳力之勞衰病已痼而有朝夕待盡之形兼管摠理左兜右攬非但才分之所不逮抑亦精力之所不堪也而天官重任備局有司經筵兼帶一身之小將壓不起矣又以極品崇資之班聯孤棘責專議讞者加焉聖世量才授官之擧不料若是其舛也今者開政命下天牌儼臨而區區情勢如上所陳且臣老母宿病每當暑節如期發作近因蒸濕無前將攝失宜腹痛泄痢却食失睡凡百形症極其危厲臣於是扶將藥餌煼灼罔措斷無暫時離捨之望玆不得不荐犯違傲冒罪陳章伏乞聖慈先將臣新授職秩亟命刊改且許臣本兼諸任竝行鐫免以便救護以淸官方仍治臣瀆擾之罪以嚴邦憲公私不勝萬幸臣無任屛營祈懇之至答曰具悉卿其勿辭俟間行公
정조 19년
判義禁洪秀輔疏曰伏以臣於病伏之中伏奉金吾除旨開坐有命固當竭蹶趨承而第於春間見叨是職因一配所之做錯厚被大僚之箚斥其所論列至爲嚴峻咎在不察愧甚瘝職伊後屢叨輒事違傲獲蒙恩遞非止一再此箇情勢非但同朝之所共知抑亦聖明之所俯燭也自劃之義有難放倒已僨之地寧容再誤加以衰疾挾暑泄痢交劇宛轉床褥無路蠢動以情以病實無以束帶供仕玆敢冒陳短章仰瀆宸嚴伏乞聖慈俯垂矜察亟命鐫遞臣所帶之職仍治臣瀆擾之罪以安私分以肅朝綱不勝幸甚臣無任屛營祈懇之至答曰省疏具悉卿其勿辭行公
정조 19년
乙卯六月二十四日辰時上御重熙堂右副承旨入侍時右副承旨鄭尙愚假注書曺錫中記注官金錫泰金良倜以次進伏訖上命書公事判付訖敎曰入侍注書及抄啓文臣中徐俊輔具得魯尹致永李勉昇分往五部頹壓戶一一摘奸城內一日城外一日而從完少頹多者抄來今番受還其能無漏乎詳細慰諭探問以來仍命退承史以次退出
정조 19년
行都承旨趙尙鎭坐行左承旨趙鎭寬牌不進行右承旨李祖承坐直左副承旨沈基泰坐直右副承旨蔡弘遠牌不進同副承旨韓用龜在外注書趙台榮仕直一員未差假注書申星模仕事變假注書金履載仕
정조 19년
沈基泰啓曰大司憲權裕未肅拜執義李景溟掌令金星甲姜文會持平申鳳朝呈辭持平李安默傳旨未下監察茶時之意敢啓傳曰知道
정조 19년
沈基泰啓曰事變假注書金履載時無職名令該曹依例付軍職冠帶常仕何如傳曰允
정조 19년
沈基泰啓曰備邊司郞廳來言今日賓廳日次而領議政洪樂性在廣州地左議政兪彦鎬在安城地右議政蔡濟恭在水原地不得來會云矣敢啓傳曰廣州雖近其餘爲百里百餘里則其間勢未及到彼焉取以在何邑來告頉稟乎當該備郞令兵判嚴棍十度充軍該吏令攸司嚴杖定配
정조 19년
傳于沈基泰曰假承旨入侍
정조 19년
都承旨黃昇源狀啓臣敬奉聖旨馳到京畿廣州地彦珠里議政府領議政洪樂性所住處傳諭則以爲臣冒地陳章徑尋鄕路屛伏涕泣惟鈇鉞是竢不意承宣半夜辱臨於荒江弊廬傳宣聖批及傳敎伏地擎讀辭旨截嚴罔非臣子所不敢承聞者萬萬震剝萬萬惶懍方寸迷亂神魄遁爽實欲鑽地而不可得也呪緣臣等行止之顚倒六仙竝出銀臺一空國體屑越事未前有尤添臣萬死難贖之罪窮蹙之極罔知攸措惟願遄被嚴誅云矣臣旣承偕來之命姑爲仍留緣由爲先馳啓事踏啓字
정조 19년
左承旨申大顯狀啓臣敬奉聖批及傳敎馳往傳諭于京畿道廣州彦珠面新院店議政府左議政兪彦鎬所到處則以爲臣冒犯擅行之罪惟俟嚴勘之命不自意承宣踵臨路次傳宣疏批與傳敎罔非臣子所不敢聞者奉讀未竟驚惶震慄五內失守不省所措蓋臣此行祇爲臣職之不能盡尺寸之不欲喪要以是爲一分自處之義而已豈或全昧分義而然哉聖敎之下益不勝震懍而區區微執迷不知變只自伏地隕越顒俟鈇鉞之誅云而大臣今方轉向安城地臣旣承偕來之命仍爲隨往之意詮次善啓事踏啓字
정조 19년
右承旨李羽晉狀啓臣敬奉聖諭馳往傳諭于始興縣內議政府蔡濟恭所住處則以爲臣上而事君下而持身無往非負國無事非不忠至今日而以大匡而積不匡之罪目見國勢岌嶪不能效一半分撐拄之策畢竟忍捨京輦走歸鄕里自外而見殆若全抛宗國之憂而其心之戀結彷徨惟有神祇知之昨宿始興縣底擬待天明前進毒暑所中暴泄夜發喘喘一縷如絶未絶宛轉旅店不知何以作計千萬夢想之外銀臺近臣趕及荒野祗傳昨下批旨及別諭一度死罪賤臣何以得此只有汗淚交逬況縷縷聖旨談笑之間斧鉞森嚴陽春之中霜雪凜冽臣之負國不忠之罪不待他求而昭揭於十行之中矣臣雖昏囈一息尙爾未泯則猶不至專昧義分豈不欲急詣金吾仰請金木之誅而顧此醜穢之疾實無寸進之勢卽其所住待命於縣獄之門尤萬萬死罪矣至於承宣偕來不特恩例之不敢承當外邑之弊在所當念亦乞卽命還歸俾無病呻之中如添一病千萬顒祝云矣臣旣承偕來之命姑爲仍留爲白乎旀臣於昨夕由果川路朝到水原境則聞大臣方在始興邑轉往該邑始爲傳諭乙仍于以致封啓之遲滯不勝惶恐緣由竝以馳啓事傳于沈基泰曰朝聞卿行之獨淹中路審於去就豈勝感歎聞有愼節極痛慮念批旨及別諭豈獲已也予之知卿也深固知本意之隨衆黽勉而難以區別一例傳宣卿何以此深引致有胥命縣獄之擧乎湫濕穢汚決非元老大臣一刻暫留之地安心勿待命竢少間起程而入城固大幸還第尤凝企至於命召之傳授初以尋鄕之行爲無例而問于在外大臣矣卿今住在一舍之頃亦以胥命附奏此則自有應行之例今遣史官還傳卿須知悉事偕來承旨更爲傳諭
정조 19년
右副承旨成種仁狀啓臣敬奉聖批及傳敎馳往傳諭于京畿道廣州彦州面新院店領中樞府事金憙所到處則以爲臣一渡淸渭終南漸遠步步回瞻祗益耿結不意深夜旅店承宣踵臨傳宣批旨又伏奉傳敎下者臣伏讀未半驚惶震懍益知不忠之罪上通于天矣螻蟻賤臣之去就行止只出於自全微諒之義而致煩不敢聞之聖敎至於如此此又臣之死罪也況此承宣偕來之命差員定送之敎尤豈死罪臣所敢當者乎臣伏地隕越求死不得惟願亟收成命以尊朝廷仍治臣擅行之罪而已云而大臣今方轉向忠淸道連山地臣旣承偕來之命仍爲隨往之意詮次善啓事踏啓字
정조 19년
沈基泰啓曰領議政洪樂性左議政兪彦鎬右議政蔡濟恭使錄事來納命召何以爲之敢稟傳曰一時下鄕古無今無則命召之還傳亦豈有例乎還傳極涉如何捧留亦沒着落昨日來納之後姑爲留中者此也大臣命召事體不輕所以處置之當否遣史官問議于金奉朝賀大臣處偕來承旨例不出代雖値殿座動駕之時暫爲入來參班政院措語啓稟古例卽然而昨因空院不得不差出假官而往古來今如許國體不徒未聞於國乘無於法之法自今昉行苟且甚矣因其擧措之近於顚倒而尙書不備六房常參不得取稟言念後弊豈不凜然而寒心處乎到今常例有不暇顧偕來承旨本職竝許遞政官牌招開政差代俾存體貌
정조 19년
沈基泰啓曰今日政新除授承旨竝待下批牌招推移入直何如傳曰允
정조 19년
以校理申大尹副校理柳河源修撰崔獻重朴鍾淳副修撰高宅謙牌不進罷職傳旨傳于沈基泰曰只推
정조 19년
以吏曹參議李勉兢牌不進罷職傳旨傳于沈基泰曰只推更爲牌招
정조 19년
沈基泰啓曰吏曹郞廳來言承旨開政差出事命下而判書尹蓍東親病受由參判黃昇源奉命在外參議未差不得開政云何以爲之敢稟傳曰參議前望單子入之待下批牌招開政
정조 19년
沈基泰啓曰新除授吏曹參議韓晩裕方在罷散中何以爲之敢稟傳曰敍用
정조 19년
以吏曹參議韓晩裕牌不進罷職傳旨傳于沈基泰曰只推更爲牌招
정조 19년
傳于沈基泰曰未肅拜兵曹堂上許遞今日政差出
정조 19년
有政吏批判書尹蓍東受由參判黃昇源在外參議韓晩裕假承旨沈基泰進啓曰判書尹蓍東受由參判黃昇源在外未肅拜小臣獨政未安何以爲之敢稟傳曰只出緊任以趙尙鎭趙鎭寬李祖承沈基泰韓用龜蔡弘遠爲承旨李光鉉爲持平徐有聞爲校理尹序東爲副修撰李敬一爲禮曹參判韓用龜爲兵曹參議贈吏判尹得敏贈左贊成例兼贈吏參尹涉贈吏判例兼以上判義禁尹蓍東兩代追贈再政以李義弼爲兵曹參判朴宗來爲參議
정조 19년
兵批判書沈煥之進參判李義弼未肅拜參議崔守魯病參知朴宗來入直左副承旨沈基泰進以姜彝正洪聖淵爲副摠管李旭祥爲羅州營將梁彦孟爲礪峴僉使金履權爲蟾津別將副護軍李遇濟崔重圭沈興永趙彦喆副司直申光履申大顯申獻朝李羽晉鄭尙愚成種仁李肇源韓致應趙德潤李宗燮洪時溥副司果嚴耆朴吉源洪樂游李重蓮副司正金履載同知單金源僉知三單權尙鎭趙光鑽李厚坤
정조 19년
以羅州營將望筒傳于沈基泰曰卽昨年尤甚邑近地中軍中相換再政以羅州營將李旭祥江原中軍趙雲履相換
정조 19년
以頹壓民戶摘奸史官書啓傳于趙尙鎭曰史官書啓下賑廳使之明日內分給
정조 19년
以漢城府民家頹壓別單傳于趙尙鎭曰恤典令該廳卽爲分給事分付
정조 19년
傳于李祖承曰禁將卽爲開坐慕華館大會一營軍兵江華中軍李章漢爲先拿入回示三帀後以毆打着紅衣奉命掖隷之罪一一嚴問得情然後犯手府屬使之指告後亦爲捉來同律而章漢嚴棍捧招濟州牧減死充軍事分付該營
정조 19년
傳于沈基泰曰今六月朔水原府內武士試取入格人更試時壯勇軍金仁祿柳葉箭邊三中直付殿試李德仁邊二中直赴會試親軍衛閑良李大永邊一中鄕武士出身崔時大親軍衛閑良李文植竝不中各筒箇一部綿布一疋賜給
정조 19년
事變假注書金履載書啓臣敬奉聖諭馳往傳諭于廣州西部甘泉面靜林里奉朝賀金鍾秀所住處則以爲臣昨今病勢越添昏不省事之中纔聞討逆大臣一時下鄕之報而王人遠臨下詢以命召還傳捧留之當否臣茫然不知所以仰對也諸大臣之各歸其鄕寔出於討賊未準請之故則臣不敢議到況命召體重其還其留尤非臣所敢與論於其間伏惟上裁云矣敢啓傳曰知道政府廟堂謄錄中可據之例使之知入
정조 19년
沈基泰以兵曹言啓曰以備邊司次對頉稟傳曰廣州雖近其餘爲百里百餘里則其間勢未及到彼焉敢以在何邑來告頉稟乎當該備郞令兵判嚴棍十度充軍該吏令攸司嚴杖定配事命下矣依傳敎當該備邊司郞廳李性林嚴棍十度後龍仁縣充軍定驛子押送之意敢啓傳曰知道
정조 19년
沈基泰以禁衛營言啓曰依傳敎臣持默開坐于慕華館大會一營軍兵江華中軍李章漢爲先拿入回示三帀後以毆打着紅衣奉命掖隷之罪一一嚴問則章漢所供內臣雖愚迷豈不知奉命事體之至重而何敢犯手於着紅衣之掖隷乎本府校吏輩只執留而已初無毆打之事焉敢有犯手之理而執留之校吏蒼黃中未曾査問行首執事金鼎潤來告執留之由緣此得聞云矣承傳捧招何等嚴重而其所漫漶終不直告萬萬無嚴箇箇考察嚴棍二十度後反復査問則一向抵賴之狀節節痛駭充軍事分付兵曹使之擧行該府執事金鼎潤卽爲捉來査問其犯手委折以施同律何如傳曰允俄者下敎不爲明言者事體反涉屑越十分參酌則渠焉敢發明乎當該掖隷之臂上棒痕不啻狼藉已過多日僅減靑黯之色而痕損猶在無論渠之手犯與否其罪一也該隷出給卿處傷處摘奸後李章漢更以欺罔律嚴刑得情次卿其姑爲保授以待可也
정조 19년
趙尙鎭以吏曹言啓曰今此懿陵忌辰祭獻官預差前承旨李亨元塡差而時無職名令該曹口傳付軍職何如傳曰允
정조 19년
李祖承以禮曹言啓曰卽接顯陵參奉所報則本陵大王陵上乾方引石辛方引石壬方引石退出傾仄此是流來舊頉而壬方引石日前下雨上土浮而濃濕石首低而沾重漸漸低下將有墜下之慮云莫重陵上有此石物墜下之慮不勝驚心依例臣曹堂上郞廳進去奉審後稟處何如傳曰允
정조 19년
趙尙鎭以賑恤廳言啓曰漢城府民家頹壓別單判付內恤典令該廳卽爲分給事命下矣西部字內全家頹壓一戶錢二兩完少頹多二戶各布一疋式合布二疋錢二兩恤典依例分給之意敢啓傳曰知道
정조 19년
趙尙鎭以賑恤廳言啓曰西部倉洞契任掌劉祥頊今月二十四日本洞路傍得一歲遺棄女兒同里居良女朴召史欲爲收養太平館契任掌朴成根今月二十四日本洞路傍得二歲遺棄女兒同里居良女李召史欲爲收養貧不自食皆願受料告于本部自該部同日牒呈故依節目竝爲給料使之乳養之意敢啓傳曰知道
정조 19년
禁府啓目咸興中軍韓師貞原情云云傳旨內辭緣泛稱遲晩刑推得情何如判付啓與史官書啓事實相反令政院問啓於當該史官待下批議處爲良如敎又啓目前校理韓用鐸前修撰張至顯等原情云云傳旨內辭緣泛稱遲晩所當請刑是白乎矣曾經侍從勿爲請刑載在大典通編議處何如判付啓婦孺之所知曰以未及聞知云者如許不誠之說何敢捧供乎不可但以辱朝廷言更推徒涉屑越自有當施之律何顧經幄卽爲照律以聞爲良如敎又啓目前江華留守權原情云云傳旨內辭緣惶恐遲晩所當請刑是白乎矣曾經侍從勿爲請刑載在大典通編議處何如判付啓還營形止之不卽登聞有關後弊事勢之忽遽不足寬恕罷職放送爲良如敎又啓目原州前判官朴宗珪申韺閔百準趙鉉元羽孫等問目內辭緣泛稱遲晩竝只刑推得情爲白乎旀朴宗珪段問目辭緣泛稱遲晩所當請刑是白乎矣年過七十法不當請刑上裁何如判付啓朴宗珪與申韺等除刑推爲旀今日開坐時竝只議處仍爲照律仍聞爲良如敎又啓目前牧使朴左源前郡守林夏喆前判官洪彝浩前縣監洪景斗李良會閔斗爀朴瀅源前都事權襈前奉事鄭運耆等原情云云傳旨問目內辭緣泛稱遲晩竝只刑推得情何如判付啓草記勘放爲良如敎又啓目加里浦僉使陳德履原情云云傳旨內辭緣泛稱遲晩刑推得情何如判付啓其所發明容或爲說前此治績足以掩罪特爲分揀放送爲良如敎又啓目珍島監牧官金在儉原情云云傳旨內辭緣泛稱遲晩刑推得情何如判付啓除刑推議處爲良如敎又啓目會寧浦萬戶李亨圭原情云云傳旨內辭緣泛稱遲晩刑推得情何如判付啓除刑推議處爲良如敎又啓目原州判官李協聖原情云云傳旨問目內辭緣泛稱遲晩刑推得情何如判付啓固有疎闇之失旣無不法之迹兺除良覈逋徵督勞反爲罪有乖於刑政特爲放送使之當日還官爲良如敎又啓目前水使鄭彦衡原情云云傳旨問目內辭緣泛稱遲晩所當請刑是白乎矣曾經閫帥勿爲請刑載在大典通編議處何如判付啓依允又啓目前慈仁縣監朴孝成原情云云傳旨問目內辭緣泛稱遲晩所當請刑是白乎矣曾經侍從勿爲請刑載在大典通編議處何如判付啓依允
정조 19년
沈基泰啓曰禁府啓目咸興中軍韓師貞原情公事判付內與史官書啓事實相反令政院問啓於當該史官事命下矣問于前史官尹致永處則以爲臣敬奉香祝三月初十日奉安于咸興客舍翌日中軍韓師貞用杖喧譁於隔墻咫尺之地故臣招致中營執事李達植責之以欠敬俾言於中軍更勿如是於移奉之前則達植回告中軍之語曰一年香祝非止再三次奉安而自前未嘗廢用杖云而終不信從故臣只以所見歸後書啓是如乎此外別無仰達之辭云矣敢啓傳曰知道
정조 19년
禁府照目前校理韓用鐸前修撰張至顯矣婦孺之所知曰以未及聞知云者如許不誠之說何敢捧供乎不可但以辱朝廷言更推徒涉屑越自有當施之律何顧經幄卽爲照律以聞罪各杖一百收贖告身盡行追奪徒三年定配私罪奉敎功議何論徒貽朝廷之羞恥當初照律之命可謂悔無及待廊廟備員議于大臣啓聞爲良如敎又啓目原州前判官朴宗珪等矣本府議啓內朴宗珪申韺趙鉉元羽孫等段以其所供參以道啓逋穀數爻雖有多寡之不同旣不能嚴覈準捧則掩覆之罪在所難免是白遣閔百準段莅任之後積年舊逋査出徵捧初無一石之未捧是如極口發明是白乎乃道査年條旣甚丁寧則其所謂査逋可知其初不詳盡掩置之罪有難獨逭以此照律申韺閔百準趙鉉元羽孫等段告身盡行追奪徒三年定配朴宗珪告身盡行追奪徒三年定配以其年七十一收贖竝只私罪奉敎依允爲旀朴宗珪閔百準元羽孫段功議各減一等申韺趙鉉段功減一等爲良如敎又啓目粘連向前金在儉議處云云繡啓所論諸條極口發明其在核實之道不可徑先勘處令道臣詳査狀聞後稟處何如判付啓依同罪他囚例處置爲良如敎又啓目粘連向前朴孝成議處云云繡啓論列節節相反不可遽然勘斷令道臣詳査狀聞後稟處何如判付啓依允爲旀此囚段姑放爲良如敎
정조 19년
沈基泰以義禁府言啓曰時囚罪人朴左源林夏喆洪彝浩洪景斗李良會閔斗爀朴瀅源權襈鄭運耆等原情公事判付內草記勘放事命下矣朴左源林夏喆洪彝浩洪景斗李良會閔斗爀朴瀅源權襈鄭運耆等以不應爲律笞四十收贖附過還職放送何如傳曰允如有功議各減一等可也
정조 19년
沈基泰以義禁府言啓曰朴左源林夏喆洪彝浩洪景斗李良會閔斗爀朴瀅源權襈鄭運耆等各笞四十收贖附過還職草記批旨內如有功議各減一等可也事命下矣朴左源六代祖東亮扈聖功臣錦陽尉五寸親朴瀅源十三代祖訔佐命功臣東陽尉異姓五寸親閔斗爀五代祖光勳保社功臣驪陽府院君六寸親鄭運耆八代祖眉壽靖國功臣麟坪大君異姓四寸親云功議各減一等各笞二十收贖附過還職林夏喆六代祖㥠振武原從功臣李良會十二代祖恕長敵愾功臣洪景斗五代祖鳳瑞靖社功臣云功減一等各笞三十收贖附過還職洪彝浩順和君異姓六寸親云議減一等笞三十收贖附過還職權襈無功議云矣敢啓傳曰知道
정조 19년
刑曹啓目粘連高城郡殺獄罪人張宗甲回啓云云實因之涉疑如此詞證之無憑如此事理之不近似如此更査之無別白如此如此獄情有難直擬於償命之科是白乎矣殺獄體重上裁何如判付啓道狀狀啓皆有意見兺不喩獄體未具疑端如此此獄惟輕之外豈有別意依卿等言減律酌決事分付道臣爲良如敎
정조 19년
獻納沈銖疏曰伏以臣於日昨隨僚陳箚以近日批旨傳敎之過中者仰請收還矣誠淺辭拙未蒙允兪臣惶懍愧恧無地自容而際伏聞時原任大臣有聯箚告歸各尋鄕路之擧嗚呼此何時也此何事也承佐一人董率百官是乃大臣之任則朝廷之上不可一日無大臣也今日六大臣之一時退歸者果何故當初出城實緣於上下阻格忱誠未孚畢竟尋鄕亦由於前後辭敎未蒙反汗原其本心卽不過情窮勢蹙迫不得已而擧措初旣輕先進退終涉卽當則非敢曰大官處義十分穩當而第伏念敬大臣三字九經之遺義百王之攸法也以聖上含容之量連下敦諭之音臣固欽仰敬禮之備至而及伏見諸大臣疏批有若曰行莫尼止又若曰穩抵田墅行而不尼則有似乎使之還鄕矣諭以穩抵則無望乎致之在朝矣臣於是始而訝惑繼之憂歎噫彼大臣豈忍有便訣之心惟我聖上亦安有永斥之念而如是之際辭令過當氣象愁沮未知聖明敬待禮使之道果無一半分欠缺者乎伏願殿下更加三思亟收前後過中之辭敎仍改昨日疏批中數句俾開大臣進身之路焉臣無任屛營之至省疏具悉爾之侵斥大臣也旣曰擧措輕先進退卽當云爾則又何拈出行莫尼止穩抵田里等批旨句語反謂有似乎使之還鄕無望乎致之在朝以爲責難之資乎批旨中云云以予誠淺無以挽執也爾必聞故事諸相之一時尋鄕果聞之乎在昔敬禮大臣之晟世如黃翼成鄭文翼之俱未嘗爲者但以儒相受賓師之恩禮而頻尋鄕廬者惟有宋文正一人此特一身之去就而考其時亦豈在於寧陵在宥之日乎無於古之例創覩於今日惝怳眩惑未暇念適當之禮數姑先空六仙之列追六相之行雖以漢高寬大之度縱何追信之厚禮何加於是嘉爾言之無隱示予意之有據
정조 19년
乙卯六月二十五日辰時上御誠正閣假承旨入侍時假承旨沈基泰朴齊家記事官趙台榮記注官金良倜記事官吳泰曾以次進伏訖上敎基泰曰尙州遞來後初登筵席乎基泰曰然矣上曰初以懲貪之典有所處分而追聞事實則與査啓稍有異焉云矣上曰有子女乎基泰曰只有二壻矣命書公事判付訖命退承史以次退出
정조 19년
行都承旨趙尙鎭坐行左承旨李祖承坐行右承旨洪仁浩坐左副承旨沈基泰坐右副承旨李儒慶坐直同副承旨金載翼坐直注書趙台榮仕一員未差假注書申星模仕直事變假注書金履載仕
정조 19년
藥房提調臣沈頤之行右承旨臣李祖承啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 19년
沈基泰啓曰大司憲權裕持平李光鉉未肅拜執義李景溟掌令金星甲姜文會持平申鳳朝呈辭監察茶時之意敢啓傳曰知道
정조 19년
沈基泰啓曰禁衛營將官來言今日本營軍兵日次私習云矣敢啓傳曰待晴爲之
정조 19년
沈基泰啓曰御營廳將官來言今日本廳軍兵日次私習云矣敢啓傳曰待晴爲之
정조 19년
以右副承旨蔡弘遠牌不進罷職傳旨傳于李祖承曰只推
정조 19년
李祖承啓曰右副承旨蔡弘遠旣有只推之命卽爲牌招何如傳曰在外及違牌承旨許遞前望單子入之待下批牌招察任
정조 19년
承旨前望單子入之金載翼洪仁浩李儒慶落點
정조 19년
傳于趙尙鎭曰都承旨入侍
정조 19년
傳于李儒慶曰右副承旨入侍
정조 19년
以校理申大尹徐有聞副校理柳河源修撰崔獻重朴鍾淳副修撰高宅謙尹序東牌不進罷職傳旨傳于李儒慶曰只推
정조 19년
李儒慶啓曰玉堂上下番俱空已至多日事甚未安校理申大尹副校理柳河源修撰崔獻重朴鍾淳副修撰高宅謙旣有只推之命更卽牌招以爲推移入直之地何如傳曰允
정조 19년
以校理徐有聞副修撰尹序東牌不進罷職傳旨傳于金載翼曰只推
정조 19년
金載翼啓曰玉堂上下番俱空已至多日事甚未安校理徐有聞副修撰尹序東旣有只推之命竝卽牌招以爲入直之地何如傳曰允
정조 19년
以漢城府民家頹壓別單傳于李祖承曰恤典令該廳卽爲分給事分付
정조 19년
以漢城府民家頹壓別單傳于趙尙鎭曰恤典令該廳卽爲分給事分付其中獨女一戶一體分給事分付
정조 19년
前都承旨黃昇源狀啓臣姑爲仍留之意昨已馳啓爲白有在果卽者議政府領議政洪樂性以爲罪合萬殞震剝惶懍不敢偃處鄕廬今方冒死走伏金吾恭俟斧鉞之誅云矣臣旣承偕來之命仍爲隨往馳啓事踏啓字
정조 19년
前右承旨李羽晉狀啓臣於昨夜敬奉聖諭傳諭于議政府右議政蔡濟恭所住處仍傳命召則以爲臣罪不勘當跡又擅行歸身縣獄之側惟大何是俟不意半夜之中史官遠臨使承宣傳宣聖諭臣推枕驚遑急呼小燭扶起病軀艱辛奉讀字字恩言是豈無狀如臣負罪如臣所可承當者乎感泣千萬之外抑有冒死仰復者聖敎諭之以知卿也深而臣愚死罪竊以爲日月之明於此而不免有遺照也臣之淹滯中路祇緣賤疾適急無以前進不得不暫息旅店圖尋生路之計耳今此聖諭俯認以審於去就至以感歎爲敎人而無恥非人也臣雖昏憒尙備人數則其爲愧恥當復如何至若諸大臣之議決尋鄕臣不過以迷暗之見曰可曰否而畢竟爛熳同歸竝時登程臣之附驥於諸老成亦云幸矣何嘗有異同之可論而今此聖諭俯認以本意不然至以黽勉隨衆爲敎審如是也諸大臣見未到處臣獨見而獨言之也顧臣有何識見能超然於衆論之中剖析去就之義若是之切也非其有而有之謂之盜臣雖無狀亦不欲居是名矣以是言之臣於本罪之外添之以欺君之罪縣獄待命實非隨例而爲之至於醜穢之疾日就澌盡更不敢煩陳惟願亟降金木之誅以勵臣分焉至若命召之還傳不特私分益切惶蹙御符事體決不可一日留置鄕外隨下隨納之際錄事例乘馹騎竊恐驛路之無事中生弊莫此爲甚亦乞俯察云矣大臣旣不復路臣則姑爲仍留爲白乎旀緣由竝以馳啓事傳于洪仁浩曰卿何若是過自深引乎且況愼節尙稽勿樂云爾則如今撼屋飜盆之日候尤豈可强令登程乎偕來承宣之空留徒涉欠誠念及近日畿甸民邑之弊食何甘而寢何安乎除非力所不及處何可恝然差員則卿獨先爲還送云承宣亦依卿請姑爲召還卿其安心調攝事傳諭爾則入來
정조 19년
趙尙鎭以賑恤廳言啓曰西部太平館契任掌朴成根今月二十五日本洞路傍得一歲遺棄男兒同里居良女李召史欲爲收養貧不自食願爲受料告于本部自該部同日牒呈故依節目給料使之乳養之意敢啓傳曰知道
정조 19년
趙尙鎭以賑恤廳言啓曰漢城府民家頹壓別單判付內恤典令該廳卽爲分給事命下矣東部字內完少頹多三戶各布一疋南部字內完少頹多三戶各布一疋合布六疋恤典依例分給之意敢啓傳曰知道
정조 19년
沈基泰以義禁府言啓曰時囚罪人朴宗珪告身盡行追奪徒三年定配以其年七十一收贖申韺閔百準趙鉉元羽孫告身盡行追奪徒三年定配照律公事判付內依允朴宗珪閔百準元羽孫功議各減一等申韺趙鉉功減一等事命下矣朴宗珪功議各減一等告身盡行追奪徒二年定配以其年七十一收贖申韺功減一等告身盡行追奪忠淸道燕岐縣金沙驛徒二年半定配閔百準功議各減一等告身盡行追奪黃海道白川郡金谷驛徒二年定配趙鉉功減一等告身盡行追奪江原道橫城縣蒼峰驛徒二年半定配元羽孫功議各減一等告身盡行追奪忠淸道忠州牧可興驛徒二年定配而竝以議啓內辭意具罪目依例發遣府羅將押送于各其配所何如傳曰允
정조 19년
沈基泰以義禁府言啓曰時囚罪人金在儉依同罪他囚例處置事命下矣金在儉依朴孝成例姑放行査本道之意敢啓傳曰知道
정조 19년
乙卯六月二十六日卯時上御重熙堂都承旨入侍時行都承旨趙尙鎭記事官趙台榮記注官金良倜記事官吳泰曾以次進伏訖上命書穆陵忌辰祭受押單子及祭官單子判付訖命退承史以次退出
정조 19년
行都承旨趙尙鎭坐行左承旨李祖承坐行右承旨洪仁浩坐左副承旨尹行恁坐右副承旨李儒慶坐直同副承旨金勉柱坐直注書趙台榮病一員未差假注書申星模仕吳泰曾仕直事變假注書金履載仕
정조 19년
李儒慶啓曰大司憲權裕持平李光鉉未肅拜執義李景溟掌令金星甲姜文會持平申鳳朝呈辭監察茶時之意敢啓傳曰知道
정조 19년
李儒慶啓曰來初一日輪對日次矣敢稟傳曰當次人受點後日次同爲來待
정조 19년
李儒慶啓曰校理申大尹徐有聞副校理柳河源修撰崔獻重朴鍾淳副修撰高宅謙尹序東旣有只推之命竝更卽牌招以爲推移入直之地何如傳曰允
정조 19년
李儒慶啓曰御營廳將官來言今日本廳軍兵日次私習云矣敢啓傳曰知道
정조 19년
傳于洪仁浩曰在外承旨許遞前望單子入之待下批牌招察任
정조 19년
承旨前望單子入之尹行恁金勉柱落點
정조 19년
傳于趙尙鎭曰承旨房仍同副爲禮房
정조 19년
以假注書望筒傳于趙尙鎭曰前假注書吳泰曾仍察廳任
정조 19년
兵曹口傳政事曹司五衛將沈基泰仍任事承傳
정조 19년
傳于李祖承曰左承旨入侍
정조 19년
洪仁浩啓曰右議政蔡濟恭使錄事來納命召何以爲之敢稟傳曰爲其安心調理偕來收還則今若還送其命召是召之也事面甚爲逕庭日間當遣史官問病知其差可然後更送偕來兼傳命召以此意分付來納之錄事使之下去
정조 19년
以前承旨申大顯狀啓左議政兪彦鎬來到安城地仍爲待命於郡獄事傳于李儒慶曰所謂承宣之不書職銜其他措語無異下吏之私通辱命大矣旣稱郡獄又曰仍留渠雖武弁職是承宣則不顧廉恥冒入獄中之謂乎狀啓令該房洗草渠則喬桐府定配當刻內星火押送
정조 19년
以前承旨鄭尙愚李肇源狀啓領敦寧金履素判府事李秉模今方上京臣亦隨往緣由馳啓事傳于李儒慶曰尋鄕之大臣豈有無端上京之理而州獄待命之大臣亦豈有跬步移足之事則不言其復路之別般曲折直以上京緣由及臣亦隨往等語狀聞者爾等行止何其飄忽近來事可謂節節驚駭爾等辱命之罪焉敢倖逭狀啓還下送爾等卽其所到地方編管以懲奉命者倏焉瞥焉之習俾存猶餘之紀綱旣遣傳諭則其在敬禮之道不可以承宣之做錯中途勿施今番尋鄕之行分路伴行云則此時畿民之弊實不忍恝視兩大臣處以一承宣兼進承旨則同副進去
정조 19년
以校理申大尹徐有聞副校理柳河源修撰崔獻重朴鍾淳副修撰高宅謙尹序東牌不進罷職傳旨傳于金勉柱曰只推
정조 19년
金勉柱啓曰玉堂上下番俱空已至多日事甚未安校理申大尹徐有聞副校理柳河源修撰崔獻重朴鍾淳副修撰高宅謙尹序東旣有只推之命更卽牌招以爲推移入直之地何如傳曰待開門牌招
정조 19년
前承旨金載翼狀啓臣承命馳到楊州古楊州面紫馬場里領敦寧府事金履素行判中樞府事李秉模所到處則金履素李秉模以爲縣獄泥首雖出於倉卒罔措罪犯難容決不敢仍爲胥命於外邑今方進伏金吾以爲遄伏邦憲之地云大臣今將胥命金吾臣亦爲隨入緣由馳啓事踏啓字
정조 19년
洪仁浩以都摠府言啓曰今日入直內三廳武兼禁軍及軍兵等當爲中日習射而國忌正日相値不得爲之之意敢啓傳曰知道
정조 19년
金勉柱以司饔院提調意啓曰本院年例磁器夏等進上六月內封進矣今番則因傳敎冬等進上時同爲封進之意敢啓傳曰知道昨年都提擧筵奏定式之後下輩誅求之弊果寂然斂戢乎更令都提擧察飭俾有實效一番出擧條之後犯者不爲論勘則烏在其信令之意乎
정조 19년
趙尙鎭以戶曹言啓曰時御所內各司依定式發遣本曹正郞臣尹光心與兵曹參議臣朴宗來佐郞臣呂駿永東所衛將臣金弘喆西所衛將臣金鎭恒南所衛將臣金源北所衛將臣權聖鎭眼同看審後有頉處別單書入而修改則待快晴擇日擧行何如傳曰允
정조 19년
李儒慶以奉常寺提調意啓曰東籍親耕田所種皮黍打作則所出爲三石十二斗之意敢啓傳曰知道